**Sekolah Menengah Sains Miri** (disingkatkan sebagai **SM Sains Miri**) ialah sebuah Sekolah Berasrama Penuh yang terletak di Miri, Sarawak, Malaysia. Sekolah ini ditubuhkan pada tahun 1990; pada tahun 2020, ianya mempunyai 460 orang pelajar, iaitu 222 pelajar lelaki dan 228 pelajar perempuan, serta 52 orang guru.[*perlu rujukan*] Pengetua semasa ialah Dayang Laila binti Haji Kahar.

Lokasi
------

Sekolah Menengah Sains Miri terletak di Jalan Bakam iaitu di sebuah tapak seluas 18.55 hektar (45.8 ekar) kira-kira sepuluh kilometer dari pusat bandar Miri, sebuah bandar di negeri Sarawak, Malaysia. Sekolah ini bersebelahan dengan Kampus Sarawak bagi Institut Pendidikan Guru Malaysia. Ianya juga terletak berhampiran dengan Lapangan Terbang Miri.

Sistem Rumah
------------

Sekolah ini juga mempunyai sistem rumah seperti SBP yang lain. Nama sistem rumah diambil sempena nama huruf Greek purba.

1. Gamma - merah
2. Delta - biru
3. Sigma - hijau
4. Omega - kuning

Tingkatan
---------

Sekolah ini mengambil pelajar tingkatan satu hingga lima sahaja. Setiap tingkatan disediakan 4 buah kelas iaitu Iltizam, Usaha, Maju dan Jaya, menjadikan jumlah kelas 20 buah.

Asrama
------

Sekolah ini mempunyai 8 buah blok asrama. 5 daripadanya merupakan asrama putera manakala 3 lagi ialah asrama puteri. Nama-nama asrama diambil sempena nama universiti utama di Malaysia. Berikut ialah senarai asrama:

Asrama Putera

1. Universiti Putra Malaysia (UPM)
2. Universiti Utara Malaysia (UUM)
3. Universiti Teknologi Malaysia (UTM)
4. Universiti Malaysia Sarawak (UNIMAS)

Asrama Puteri

1. Universiti Malaya (UM)
2. Universiti Kebangsaan Malaysia (UKM)
3. Universiti Sains Malaysia (USM)

Terdapat sebuah lagi blok asrama putera yang dinamakan Universiti Malaysia Sabah (UMS), namun ia dikhaskan kepada pelawat luar yang ingin menginap di sekolah ini.

Sejarah
-------

Sekolah Menengah Sains Miri ditubuhkan pada 1 Januari 1990 dan ianya merupakan sekolah berasrama penuh yang pertama di Sarawak. Kemasukan pertama pelajar ialah bagi tingkatan satu, empat dan enam bawah. Sementara itu, pada mulanya hanya terdapat lima orang guru termasuk pengetua namun diikuti oleh 13 orang guru pada bulan seterusnya. Pada tahun 1995, pengambilan pelajar tingkatan enam bawah telah dihentikan dan digantikan dengan pengambilan pelajar bagi Matrikulasi Universiti Kebangsaan Malaysia seramai 26 orang sebelum kolej matrikulasi dibina di Labuan. Walau bagaimanapun, program matrikulasi tersebut telah dihentikan pada tahun 2000 setelah diambil alih oleh Kementerian Pendidikan Malaysia.

Pentadbiran dan pelajar
-----------------------

Sejak penubuhannya, Sekolah Menengah Sains Miri telah ditadbir oleh tujuh orang pengetua, iaitu:

1. Zakiah binti Haji Omar (1 Januari 1990 - 15 Julai 1992)
2. Baharin bin Harun (16 September 1992 - 18 Julai 1997)
3. Rosey binti Haji Yunus (16 September 1997 - 2 Mei 2006)
4. Lily binti Morni (16 Jun 2006 - 5 Mei 2009)
5. Hajah Serina binti Sauni (10 Ogos 2009 - 22 Februari 2015)
6. Mohd Dzul Badzli bin Abdullah (12 Jun 2015 - 5 Julai 2020)
7. Dayang Laila binti Haji Kahar (25 September 2020 - sekarang)

Pengetua turut dibantu oleh Badan Bertindak Tertinggi Sekolah (BBTS) yang dianggotai oleh Penolong Kanan Pentadbiran, Penolong Kanan Hal Ehwal Pelajar, Penolong Kanan Kokurikulum, Guru Kanan Bahasa, Guru Kanan Kemanusiaan, Guru Kanan Vokasional dan Teknikal, Guru Kanan Sains dan guru-guru kaunseling. Selain itu, pengetua juga dibantu oleh staf bukan akademik untuk mengurus pentadbiran sekolah.

Tenaga pengajar di sekolah mempunyai ahli seramai 55 orang dan dibahagikan kepada panitia mengikut mata pelajaran yang diajar masing-masing. Guru-guru yang mengajar di Sekolah Menengah Sains Miri merupakan guru-guru berijazah.

Pelajar-pelajar sekolah ini terdiri daripada kaum Melayu, Cina, India dan peribumi Sarawak seperti Iban, Kayan, Kenyah dan lain-lain. Selain itu, pelajar tajaan bersama Yayasan Sarawak-Yayasan Sabah turut mengisi barisan pelajar sekolah ini. Terdiri daripada 20 buah kelas (empat buah kelas bagi setiap tingkatan), sekolah ini mempunyai 460 pelajar berdaftar setakat Mac 2020.

Mata pelajaran
--------------

Terdapat banyak mata pelajaran berasaskan Kemahiran Standard Sekolah Menengah (KSSM) dan Kemahiran Bersepadu Sekolah Menengah (KBSM) yang diajar di sekolah ini namun, cuma 7/8 mata pelajaran sahaja diambil bagi Pentaksiran Tingkatan Tiga (PT3) iaitu;

1. Bahasa Melayu
2. Bahasa Inggeris
3. Sains
4. Matematik
5. Pendidikan Islam
6. Geografi
7. Sejarah
8. Reka Bentuk dan Teknologi atau Asas Sains Komputer

dan 9 mata pelajaran bagi Sijil Pelajaran Malaysia iaitu;

1. Bahasa Melayu
2. Bahasa Inggeris
3. Matematik
4. Pendidikan Islam atau Pendidikan Moral
5. Sejarah
6. Matematik Tambahan
7. Fizik
8. Kimia
9. Biologi

Bahasa asing seperti Bahasa Perancis, Bahasa Jepun dan Bahasa Arab turut diajar di sekolah ini menurut piawai antarabangsa. Pelajar yang cemerlang dalam bidang bahasa asing akan digalakkan untuk mengambil *Proficiency Test* bagi Bahasa Jepun dan Diploma Pendidikan Bahasa Perancis DELF bagi pelajar Bahasa Perancis.

Kemudahan
---------

Sekolah ini mempunyai 20 unit kelas, satu makmal komputer, satu pusat sumber, dua blok makmal sains, satu blok kantin dan koperasi, satu blok bengkel Kemahiran Hidup Bersepadu, satu makmal Bahasa Jepun, satu bilik Bahasa Perancis, satu makmal Bahasa Arab, satu blok pentadbiran, satu blok dewan, satu dewan terbuka, satu blok dewan makan, satu stor sukan, lapan blok asrama termasuk tandas, lima unit berek pekerja, tiga unit flat guru, dua unit rumah pentadbir, satu blok astaka, padang bola sepak dan rugbi, padang hoki, padang kriket, gelanggan tenis, gelanggan bola keranjang, gelanggan bola jaring, gelanggan badminton, gelanggan rejam lembing, lontar peluru, lempar cakera, sukan memanah, meja ping pong dan trek balapan berturap. Selain itu, dobi dan kemudahan Internet juga disediakan.

Alamat
------

Sekolah Menengah Sains Miri Jalan Bakam, 98000 Miri, Sarawak.
Tel : 085-421371
Fax : 085-411050

Rujukan
-------

1. ↑  "Senarai Sekolah Mengikut Kumpulan Jenis Dan Negeri". Diarkibkan daripada yang asal pada 2018-07-10. Dicapai pada 2018-05-22.
2. ↑  "SM Sains Miri pencapaian kedua terbaik di Sarawak". Dicapai pada 2018-05-22.

Pautan luar
-----------

* Laman sesawang rasmi Sekolah Menengah Sains Miri

Koordinat: 4°19′09″N 113°57′55″E﻿ / ﻿4.319225°N 113.965312°E﻿ / 4.319225; 113.965312



| * l
* b
* s
Sekolah Berasrama Penuh (SBP) frames |
| --- |
| Zon Utara | Sekolah Menengah Sains Tuanku Syed Putra • Sekolah Menengah Sains Kubang Pasu • Sekolah Berasrama Penuh Integrasi Kubang Pasu • Sekolah Menengah Sultan Abdul Halim • Sekolah Menengah Sains Pokok Sena • Sekolah Menengah Sains Sultan Mohamad Jiwa • Sekolah Menengah Sains Kepala Batas • Kolej Melayu Kuala Kangsar • Sekolah Menengah Sains Bagan Datoh • Sekolah Menengah Sains Teluk Intan • Sekolah Menengah Sains Tapah • Sekolah Menengah Sains Raja Tun Azlan Shah • Sekolah Tuanku Abdul Rahman • Sekolah Menengah Sains Tun Syed Sheh Shahabudin • Sekolah Berasrama Penuh Integrasi Gopeng • |
| Zon Tengah | Sekolah Menengah Sains Alam Shah • Sekolah Sultan Alam Shah • Kolej Islam Sultan Alam Shah • Sekolah Seri Puteri • Sekolah Menengah Sains Seri Puteri • Sekolah Menengah Agama Persekutuan Kajang • Sekolah Menengah Sains Kuala Selangor • Sekolah Menengah Sains Hulu Selangor • Sekolah Menengah Sains Selangor • Sekolah Berasrama Penuh Integrasi Gombak • Sekolah Berasrama Penuh Integrasi Rawang • Sekolah Berasrama Penuh Integrasi Sabak Bernam • Sekolah Menengah Sains Banting • Maktab Tentera Diraja • |
| Zon Timur | Sekolah Sains Sultan Haji Ahmad Shah Pekan • Sekolah Menengah Sains Machang • Sekolah Menengah Sains Pasir Puteh • Sekolah Menengah Sains Tengku Muhammad Faris Petra • Sekolah Berasrama Penuh Integrasi Batu Rakit • Sekolah Menengah Sains Hulu Terengganu • Sekolah Menengah Sains Kuala Terengganu • Sekolah Menengah Sains Dungun • Sekolah Menengah Sains Sultan Mahmud • Sekolah Berasrama Penuh Integrasi Kuantan • Sekolah Berasrama Penuh Integrasi Temerloh • Sekolah Berasrama Penuh Integrasi Tun Abdul Razak • Sekolah Menengah Sains Sultan Haji Ahmad Shah • Sekolah Menengah Sains Tengku Abdullah Raub • Sekolah Menengah Agama Persekutuan Bentong • Sekolah Menengah Sains Jeli • Sekolah Menengah Sains Gua Musang • |
| Zon Selatan | Sekolah Menengah Sains Tuanku Munawir • Sekolah Menengah Agama Persekutuan Labu • Kolej Tunku Kurshiah • Sekolah Datuk Abdul Razak • Sekolah Menengah Sains Tuanku Jaafar • Sekolah Tun Fatimah • Sekolah Berasrama Penuh Integrasi Jempol • Sekolah Menengah Sains Johor • Sekolah Menengah Sains Sultan Iskandar • Sekolah Menengah Sains Kota Tinggi • Sekolah Menengah Sains Muar • Sekolah Menengah Sains Muzaffar Syah • Sekolah Berasrama Penuh Integrasi Selandar • Sekolah Menengah Sains Rembau • Sekolah Menengah Sains Batu Pahat • Sekolah Menengah Sains Sembrong • Sekolah Menengah Sains Perempuan Seremban • |
| Zon SQL | Sekolah Menengah Sains Sabah • Sekolah Menengah Sains Kuching • Sekolah Menengah Sains Labuan • Sekolah Menengah Sains Lahad Datu • Sekolah Menengah Sains Miri • Sekolah Menengah Sains Kuching Utara • |